Source: http://www.legex.ro/Ordin-5879-2016-150843.aspx
Timestamp: 2019-10-20 18:59:42+00:00
Document Index: 23914631

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordinul 5879/2016 | Legislatie gratuita
Ordinul Nr.5879 din 28.11.2016
ACT PUBLICAT ÎN MONITORUL OFICIAL NR. 1040 din 23 decembrie 2016
Având în vedere prevederile Ordonanţei de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,ţinând cont de dispoziţiile Hotărârii Guvernului nr. 1.258/2005 privind aprobarea Regulamentului de organizare şi funcţionare a Agenţiei Române de Asigurare a Calităţii în Învăţământul Preuniversitar (ARACIP), cu modificările ulterioare,luând în considerare dispoziţiile Hotărârii Guvernului nr. 22/2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie,având în vedere prevederile Hotărârii Guvernului nr. 21/2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar,ţinând cont de dispoziţiile Hotărârii Guvernului nr. 844/2002 privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare, cu modificările şi completările ulterioare,având în vedere prevederile Hotărârii Guvernului nr. 918/2013 privind aprobarea Cadrului naţional al calificărilor, cu modificările ulterioare,luând în considerare Hotărârea Consiliului ARACIP nr. 7 din 31 august 2016 privind propunerea de acordare a acreditării pentru unităţile de învăţământ preuniversitar de stat şi particular evaluate în perioada 9 mai-30 august 2016,în temeiul Hotărârii Guvernului nr. 44/2016 privind organizarea şi funcţionarea Ministerului Educaţiei Naţionale şi Cercetării Ştiinţifice, cu modificările şi completările ulterioare,ministrul educaţiei naţionale şi cercetării ştiinţifice emite prezentul ordin. Articolul 1Se acordă acreditarea pentru unitatea de învăţământ preuniversitar particular Şcoala Postliceală „FEG Education", cu sediul în municipiul Odorheiu Secuiesc, strada Kuvar nr. 33, judeţul Harghita, pentru nivelul de învăţământ „postliceal" (nivel 3 avansat, conform Hotărârii Guvernului nr. 844/2002, cu modificările şi completările ulterioare, respectiv nivel 5 conform Hotărârii Guvernului nr. 918/2013, cu modificările ulterioare), domeniul „sănătate şi asistenţă pedagogică", calificarea profesională „asistent medical generalist", limba de predare „maghiară", forma de învăţământ „cu frecvenţă (zi)". Articolul 2Unitatea de învăţământ preuniversitar particular Şcoala Postliceală „FEG Education" din municipiul Odorheiu Secuiesc, acreditată potrivit dispoziţiilor art. 1 din prezentul ordin, este persoană juridică de drept privat şi de interes public, parte a sistemului naţional de învăţământ, şi beneficiază de toate drepturile şi obligaţiile prevăzute de lege. Articolul 3Unitatea de învăţământ preuniversitar particular Şcoala Postliceală „FEG Education" din municipiul Odorheiu Secuiesc are obligaţia de a solicita evaluarea externă periodică în termen de maximum 5 ani de zile de la obţinerea acreditării, dar nu mai târziu de anul şcolar 2020-2021. Articolul 4Personalul didactic, didactic auxiliar şi personalul nedidactic din unitatea de învăţământ autorizată, angajat conform prevederilor legii, se preia la unitatea de învăţământ preuniversitar particular acreditată Şcoala Postliceală „FEG Education" din municipiul Odorheiu Secuiesc. Articolul 5Unitatea de învăţământ preuniversitar particular Şcoala Postliceală „FEG Education" din municipiul Odorheiu Secuiesc este monitorizată şi controlată periodic de către Ministerul Educaţiei Naţionale şi Cercetării Ştiinţifice şi Agenţia Română de Asigurare a Calităţii în Învăţământul Preuniversitar, în colaborare cu Inspectoratul Şcolar al Judeţului Harghita, în vederea verificării respectării standardelor care au stat la baza acreditării. Articolul 6Fundaţia Ecologică Green Education - Filiala Odorheiu Secuiesc din municipiul Odorheiu Secuiesc, unitatea de învăţământ preuniversitar particular acreditată Şcoala Postliceală „FEG Education" din municipiul Odorheiu Secuiesc, Direcţia generală învăţământ preuniversitar, Direcţia generală management şi resurse umane din Ministerul Educaţiei Naţionale şi Cercetării Ştiinţifice, Agenţia Română de Asigurare a Calităţii în Învăţământul Preuniversitar, respectiv Inspectoratul Şcolar al Judeţului Harghita vor duce la îndeplinire prevederile prezentului ordin. Articolul 7Prezentul ordin intră în vigoare la data publicării în Monitorul Oficial al României, Partea I. p. Ministrul educaţiei naţionale şi cercetării ştiinţifice, Nicoleta-Claudia Moldovan, secretar de stat
COMENTARII la Ordinul 5879/2016
Momentan nu exista niciun comentariu la Ordinul 5879 din 2016
Alte acte pe aceeaşi temă cu Ordin 5879/2016